kantaxantin
Store norske leksikon,Næringsmidler og husholdning,Næringsmiddelteknologi
Kantaxantin er et karotenoid som ligner på betakaroten, men som ikke har vitamin A-effekt. Fargestoffet forekommer naturlig i blant annet kantareller og visse krepsdyr.
Kantaxantin ble brukt som fargestoff i mange næringsmidler (kodenummer E 161g), men kunne føre til allergilignende symptomer hos enkelte og ble i 1993 fjernet fra den norske positivlisten som regulerer bruk av tilsetningsstoffer. Stoffet inngår som fargestoff i fôr til fjørfe, og ble tidligere brukt i fôr til laksefisker. Fra 2004 ble kantaxantin igjen tillatt i begrenset mengde i matvarer. Les mer i Store norske leksikon tilsetningstoffer